Մյուսը էլ ավելի հռչակված եւ հին մենաստանն է, Թարթառի ձախ կողմում, Լաչին գայա լեռան դիմաց: Խութավանքը Խութ գյուղի անունով է, որը հիշվում է արձանագրություններում. այն հաճախ կոչվում է Դադի կամ Դադոյի վանք եւ ոչ թե Թադեի՝ մեր մեծ առաքյալի անունով, այլ նրա աշակերտի անունով, որի մասին ասում է այդ վայրերին ծանոթ Վանական Վարդապետը. «Դադին, որը յոթանասունից մեկն էր, Թադեոսի հրամանով գնաց Մեծ Հայք ու հյուսիսի կողմերը եւ, լսելով Աբգարի մահվան մասին, վերադարձավ, մտավ Փոքր Սյունիք, որտեղ էլ թաքուն ճգնելով վախճաանվեց: Այդ տեղում վանք կառուցվեց եւ կոչվեց նրա անունով»: Այս բանը հիշում է եւ Միխայել Ասորին ու նրա մահվան տեղը Դադիա կոչում: Այլ արձանագրություններում գրված է եւ Տաթեի վանքը ձեւով: